གནས་ཚུལ་དེའི་འབྱུང་རྐྱེན་ནི།རྐྱེན་ལམ་དུ་ཤོར་ཟིན་པའི་སྐྱེས་པ་དེས་རང་ལོ་༩༢ལ་སོན་པའི་རང་ཉིད་ཀྱི་མ་རྒན་བྷི་ལེ་སིང་རྒས་གསོ་ཁང་དུ་གཏོང་འཆར་བྱས་ཡོད་འདུག་ཀྱང་།མ་རྒན་འདོད་པ་མེད་ནས་ཁོང་གཉིས་ཕན་ཚུན་བར་རྩོད་པ་ཤོར་ཡོད་པ་དང་།སྐབས་དེར་མ་རྒན་གྱིས་མོ་རང་གི་སྟོད་གོས་ནང་རོལ་གྱི་སྦ་ཁུག་ནས་མེ་མདའ་ཆུང་ཆུང་ཞིག་བཏོན་ཏེ།རང་གི་བུའི་སྐེ་དང་འགྲམ་པར་མེ་མདའ་ཐེངས་གཉིས་བརྒྱབས་ནས་བུ་དེ་བསད་ཡོད་འདུག་པ་དང་།དེ་རྗེས་མ་རྒན་གྱིས་མེ་མདའི་ཁ་སོ་བུའི་དགའ་རོགས་ད་ལྟ་རང་ལོ་༥༢ལ་སོན་པའི་སྐྱེས་དམན་ཞིག་འགྲམ་དུ་ཡོད་པ་དེར་གཏད་ཡོད་འདུག་ཀྱང་།སྐྱེས་དམན་དེས་མྱུར་དུ་མ་རྒན་དང་ལག་འཇུ་བྱས་ནས་འཐམ་རེས་བྱས་མཐར་མེ་མདའ་ཕྲོགས་ཐུབ་པ་བྱུང་སྟེ་ཁང་པའི་ནང་རོལ་གྱི་ཟུར་ངོས་ཤིག་ཏུ་མེ་མདའ་དེ་གཡུགས་ཡོད་འདུགའོན་ཀྱང་།མ་རྒན་གྱིས་སླར་ཡང་སྟོད་གོས་ཀྱི་ནང་རོལ་ནས་མེ་མདའ་ཆུང་ཆུང་གཞན་ཞིག་བཏོན་ཏེ།སྐྱེས་དམན་དེའི་ཕྱོགས་སུ་ཁ་སོ་གཏད་པ་དང་སྔར་བཞིན་སླར་ཡང་ལག་འཇུ་བྱས་ནས་འཐམ་རེས་བྱས་མཐར་འཕྲོགས་ཐུབ་པ་བྱུང་རྗེས་མོས་ཉེན་རྟོག་པ་སྐད་བཏང་ཡོད་འདུག